Ugovor O Zakupu Stana Zaključen u Beogradu dana 30. juna 2020. godine , između ugovornih strana :
Zakupodavac : Milena Petračić , iz Beograda , Zemun , Prvomajska 60 , JMBG 310599073612 , Br. l.k. 998999997 , izdate od MUP Beograd , u daljem tekstu „ ZAKUPODAVAC “ i Zakupca : MIRKO Trade d.o.o. Beograd , privrednog društva iz Beograda , sa sedištem u Nikolaja Gogolja 13 , PIB 123432198 , matični broj 34788912 , u daljem tekstu „ ZAKUPAC “ , koga u ovom ugovoru zastupa direktor Mirko Nešić .
Ovim je dogovoreno sledeće :
Član 1.
1.1.
Predmet ovog ugovora o zakupu je stan od 85 m2 sa pripadajućim parking-mestom ispred zgrade , po strukturi trosoban , koji se nalazi na adresi : Bulevar Zorana Đinđića , br. 106 , stan broj 13 , na šestom spratu , opština Novi Beograd , upisan u listu nepokretnosti broj 5679 , na kat. parceli broj 9876 KO Novi Beograd .
Član 2.
2.1.
ZAKUPODAVAC ovim ugovorom izdaje u zakup nepokretnost opisanu u članu 1 , a ZAKUPAC prima u zakup na određeno vreme od godinu dana , sa početkom zakupa od 1. jula 2020. godine , a zaključno sa 30. junom 2021. godine .
Ukoliko mesec dana pre isteka ugovora nijedna od ugovornih strana ne otkaže ugovor , smatraće se da je ugovor produžen na dodatan period od godinu dana uz obostranu saglasnost .
2.2.
Ovaj ugovor stupa na snagu 1. jula 2020. godine i od tog dana omogućava ZAKUPCU da mirno zaposedne i počne sa korišćenjem navedene nepokretnosti .
Član 3.
3.1.
Visina mesečne rente je fiksna za period zakupa i iznosi 750 EUR .
Zakupac će zakupninu plaćati na žiro račun Zakupodavca .
Zakupac je u obavezi i da plaća porez na zakup od nepokretnosti u visini određenoj zakonom po kursu NBS-a na dan uplate .
3.2.
Ugovorne strane su saglasne da se ugovorena zakupnina plaća mesečno unapred najkasnije do 5-og za zakupni mesec unapred .
Član 4.
4.1.
ZAKUPODAVAC je saglasan da će Zakupac zakupljenu nepokretnost koristiti za svoje poslovne potrebe , kao kancelarijski tj. poslovni prostor .
4.2.
ZAKUPODAVAC se saglašava da ZAKUPAC može registrovati svoje registrovano sedište na adresi nepokretnosti , tokom trajanja ugovora o zakupu i mesec dana nakon toga .
4.3 Zakupac će po potpisivanju ovog ugovora ostaviti depozit u visini jedne mesečne rente Zakupodavcu , u vrednosti od 750 EUR .
Zakupodavac je dužan da po izlasku Zakupca iz predmetne nepokretnosti vrati Zakupcu depozit u vrednosti od 750 EUR ukoliko je isti ostavio u stanju u kojem ga je zatekao prilikom ulaska .
4.4.
U slučaju da ZAKUPAC ne vrati nepokretnost u ispravno stanje u kojem ju je zatekao prilikom preuzimanja državine , Zakupodavac će imati pravo da zadrži deo depozita ili ceo depozit u meri koja je potrebna da se nepokretnost vrati u prvobitno stanje .
Ukoliko za vraćanje nepokretnosti u prvobitno stanje iznos depozita nije dovoljan , Zakupodavac će imati pravo da potražuje taj dodatni iznos od Zakupca .
4.5.
ZAKUPAC stan može koristiti isključivo za potrebe obavljanja svoje registrovane delatnosti , tj. kancelarijskih poslova , a u skladu sa Zakonom , dobrim običajima i kućnim redom , a naročito u skladu sa propisima koji se odnose na protivpožarnu zaštitu , kao i zaštitu čovekove okoline , a sve u skladu sa ovim Ugovorom , bez mogućnosti ustupanja stana trećim licima , na korišćenje ( osim ukoliko se radi o zaposlenima tj. drugim angažovanim licima kod Zakupca ) .
4.6.
ZAKUPAC neće koristiti stan u nezakonite svrhe i poštovaće sve uredbe i pravila koja se tiču buke , sigurnosti , niti se mešati u prava drugih stanara .
4.7.
Zakupac ne sme vršiti nikakve prepravke unutar ili van stana bez pismene saglasnosti Zakupodavca .
Član 5.
5.1.
Pre početka korišćenja nepokretnosti biće sastavljen detaljan zapisnik sa opisom prostorija , pokretnog i nepokretnog inventara , starosti tehničkih uređaja i rasvete kao „ Aneks “ ovog ugovora .
Aneks mora biti potpisan od obe ugovorne strane .
Jedna kopija biće u posedu ZAKUPODAVCA , a druga u posedu ZAKUPCA .
Pomoću inventarske liste biće izvršen pregled inventara po prestanku važenja ugovora , a pre predaje stana ZAKUPODAVCU .
5.2.
Zakupodavac je dužan da Zakupcu u trenutku ulaska u posed obezbedi funkcionalne tehničke priključke za : struju , vodu , telefon , KATV i internet .
5.3 Ugovorne strane su saglasne da 2 kompleta ključeva predmetne nepokretnosti budu kod Zakupca .
Isti će biti vraćeni Zakupodavcu po isteku tj. prestanku ovog ugovora .
Član 6.
6.1.
ZAKUPODAVAC je obavezan brinuti o redovnom investicionom održavanju nepokretnosti tj. održavati u ispravnom stanju sve instalacije , koje su date u najam sa nepokretnošću , uključujući sistem centralnog grejanja , hlađenja , elektrike , vodoinstalacija i krovišta .
6.2.
Zakupac se obavezuje da će u slučaju eventualnih nepravilnosti u radu ili mogućih kvarova na instalacijama odmah obavestiti Zakupodavca radi otklanjanja istih , a Zakupodavac je obavezan da eventualno nastale nepravilnosti u radu ili moguće kvarove otkloni u najkraćem mogućem roku .
6.3.
Ukoliko Zakupodavac ne ispuni svoju obavezu iz ovog člana u gore pomenutom roku , Zakupac ima pravo da izvrši popravku takvog kvara sa datim pisanim obaveštenjem , i da troškove odbije od zakupnine .
Član 7.
7.1.
Ugovorne strane su se saglasile da Zakupac ima pravo na raskid ovog ugovora pre isteka roka određenog u članu 2.1. i to najavom otkaza drugoj strani 30 dana unapred u pismenoj formi .
7.2 Ugovorne strane su se dalje saglasile da Zakupodavac nema pravo na raskid ovog ugovora pre isteka roka određenog u članu 2.1. , osim iz razloga navedenih u članu 7.2.
7.3.
Zakupodavac može jednostrano raskinuti ugovor o zakupu , ukoliko Zakupac :
– ne vrši plaćanje zakupnine u unapred dogovorenom roku
– ne vrši plaćanje nadoknade definisane u članu 10.
– nedomaćinski se odnosi prema zakupljenoj nepokretnosti i vrši prepravke bez saglasnosti ZAKUPODAVCA
7.3.
Dodatno , Zakupac može otkazati ugovor o zakupu koji stupa na snagu odmah u slučaju kada viša sila ( požar , poplava , zemljotres , rat … ) dovede objekat zakupa u nezadovoljavajuće stanje dajući otkaz koji stupa na snagu odmah .
Član 8.
8.1.
ZAKUPAC je dužan da se prema zakupljenom prostoru iz člana 1. odnosi sa pažnjom dobrog domaćina , pa je dužan da isti ostavi u dobrom stanju , odnosno u stanju koje je zatekao prilikom ulaska u posed , s tim što se ne nadoknađuje razlika u vrednosti stvari , nastala njihovom redovnom upotrebom i habanjem .
8.2.
ZAKUPAC je obavezan da sam snosi troškove popravke u slučaju znatnog umanjenja vrednosti stana ili opreme nastalog nedomaćinskim ponašanjem .
8.3.
Ukoliko ZAKUPAC ne izvrši svoju obavezu iz ovog člana ugovora ZAKUPODAVAC ima pravo da zadrži depozit i otkloni štetu nastalu nedomaćinskim ponašanjem ZAKUPCA .
Zakupodavac se obavezuje da prikaže plaćane račune od popravki eventualnih šteta i troškova .
Član 9.
9.1.
ZAKUPAC ne može bez saglasnosti ZAKUPODAVCA izdati nepokretnost opisanu u članu 1. ovog ugovora trećem licu u podzakup .
Član 10.
10.1.
ZAKUPAC je obavezan da snosi troškove tekućih komunalija ( struja , internet , kablovska , televizija , grejanje , čišćenje zgrade , vodovod i kanalizacija ) , direktno kompanijama ili ovlašćenom licu , i da uredno svakog meseca preda kopije plaćenih računa Zakupodavcu .
Član 11.
11.1.
ZAKUPODAVAC jamči da je on vlasnik opisane nekretnine u članu 1. te da na predmetnoj nepokretnosti nema nikakvih knjižnih i vanknjižnih tereta , da ista nije predmet nikakvog spora , da prema njoj treća lica nemaju nikakva potraživanja , a ukoliko ista postoje da će ih o svom trošku otkloniti .
ZAKUPODAVAC je dužan da obezbedi mirnu državinu zakupljenog stana za sve vreme trajanja zakupa po ovom ugovoru .
11.2.
ZAKUPAC je dužan da u slučaju bilo kakvog uznemiravanja u korišćenju zakupljene nepokretnosti iz člana 1. od strane trećeg lica obavesti ZAKUPODAVACA .
11.3.
ZAKUPAC će dozvoliti ZAKUPODAVCU obilazak iznajmljenog prostora pod uslovom da mu ZAKUPODAVAC najavi posetu najmanje 2 dana unapred .
11.4.
ZAKUPODAVAC će moći uz prethodnu najavu da pokaže stan budućim interesentima , mesec dana pre isteka ugovora o zakupu .
Član 12.
12.1.
Na dan isteka ugovora ZAKUPAC je obavezan da vrati sve ključeve iznajmljenih prostorija .
Član 13.
13.2 Zakupac nema pravo da obaveze i prava iz ovog ugovora prenese na treća lica bez pismene saglasnosti druge ugovorne strane .
13.3.
Zakupac nema pravo da na treće lice prenese ceo Ugovor , bez pismene saglasnosti druge ugovorne strane .
Član 14.
Eventualne izmene ili dopune odredaba ovog ugovora mogu se vršiti samo u pismenoj formi , čak i u pogledu nebitnih elemenata ugovora .
Član 15.
Ovaj ugovor se smatra zaključenim danom njegovog potpisivanja od strane obe ugovorne strane .
Član 16.
Ovaj ugovor je sačinjen u dva istovetna primerka , od kojih svaka od ugovornih strana zadržava po jedan primerak .
Član 17.
17.1.
Ovaj ugovor je sačinjen u skladu sa merodavnim pravom Republike Srbije i na sva pitanja koja nisu regulisana ovim ugovorom , primenjivaće se zakon o obligacionim odnosima koji važe u Republici Srbiji .
17.2.
Sve eventualne sporove koji nastanu iz ovog Ugovora , stranke će rešavati sporazumno , a ukoliko se sporazum ne može postići , nadležan je sud prema mestu nalaženja nepokretnosti .
Ugovorne strane :
Zakupodavac : Za Zakupca :
______________________________ ______________________________